SCC บวก 3% นิวไฮรอบกว่า 1 ปี โบรกอัพกำไรปีนี้ทะลุ 5 หมื่นลบ. เคาะเป้าสูง 522 บ.
SCC บวก 3% นิวไฮรอบกว่า 1 ปี โบรกอัพกำไรปีนี้ทะลุ 5 หมื่นลบ. เคาะเป้าสูง 522 บ.
29 เม.ย. 2564

ผู้สื่อข่าวรายงานว่า บริษัท ปูนซิเมนต์ไทย จำกัด(มหาชน) หรือ SCC ณ เวลา 10.50 น. อยู่ที่ระดับ 466.00 บาท บวก 14.00 บาท หรือ 3.10% ด้วยมูลค่าซื้อขาย 1.43 พันล้านบาท ราคาหุ้นนิวไฮในรอบ 1 ปี 9 เดือน โดยเทียบตั้งแต่หุ้นยืนที่ระดับ 468 บาท เมื่อวันที่ 4 ก.ค.62

บล.ทรีนีตี้ ระบุในบทวิเคราะห์วันนี้(29 ม.ย.2564) ว่า บริษัท ปูนซิเมนต์ไทย จำกัด(มหาชน) หรือ SCC คงคำแนะนำ “ซือ้ ” และปรับราคาเป้าหมายปี 2564 ขึ้นเป็น 522 บาท อิง SOPT หรือเทียบเท่า EV/EBITDA ที่ 11 เท่า จากการปรัประมาณการกำไรและส่วนแบ่งรายได้ในธุรกิจปิโตรเคมีที่เพิ่มขึ้น
โดย SCC ประกาศกำไรสุทธิไตรมาส 1/2564 ที่ 1.5 หมื่นล้านบาท โต 114% เทียบช่วงเดียวกันของปีก่อน, +85% เทียบไตรมาสก่อนหน้าดีกว่าที่เราและตลาดคาดไว้โดยสิ่งที่ดีกว่าที่เราคาดไว้คือ Equity income ในไตรมาสนี้ที่สูงถึง 5.7 พันล้านบาท
ธุรกิจปิโตรเคมีปริมาณขายที่ 4.9 แสนตัน โต 16% เทียบช่วงเดียวกันของปีก่อน,โต 27%  เทียบไตรมาสก่อนหน้า เนื่องด้วยไตรมาส 4/2563 มีการปิดซ่อมปิ โตรเคมีเป็นระยะเวลา 45 วัน และความต้องการผลิตภัณฑ์ปิ โตรเคมีในตลาดที่ยังอยู่ในรระดับสูง
ปรับประมาณการกำไรปี 2564  เพิ่มขึ้นเป็น 5 หมื่นล้านบาท จาก 1) ปรับสมมติฐานส่วนต่างราคาของปิโตรเคมีเพิ่มขึ้นเป็น USD600/ton (เดิม USD550/ton) 2)ประมาณขายเพิ่มขึ้น 7% จากโครงการ MOC ที่ขยายกำลังการผลิต และ 3) ส่วนแบ่งกำไรจากบริษัทร่วมปรับเพิ่มขึ้นเป็น 1.8 หมื่นล้านบาทจากแนวโน้มธุรกิจปิโตรเคมีที่ยังเป็น upcycle
อีกทั้งวางแผนศึกษาเตรียม Spin-off ธุรกิจ Chemical ในปี 1-2 ปี ข้างหน้า โดยคาดว่าจะปรับโครงสร้างธุรกิจปิ โตรเคมีแล้วเสร็จภายในปี 2565